JayJayThrowThrow/commonwealth-wiki-mix huggingface dataset:
Garisan Tarikh Antarabangsa

250px|thumb|Garisan Tarikh Antarabangsa di meridian 180°
Garisan Tarikh Antarabangsa adalah garisan rekaan semata-mata menganjur dari kutub utara ke kutub selatan. Garisan ini bertempat di garisan meridian (longitud) yang ke-180 di Lautan Pasifik. Sesiapa yang melintasi garisan ini perlu membetulkan jamnya kepada lebih sehari atau kurang sehari.

Bumi terbahagi kepada 24 zon masa. Seseorang yang terbang ke barat perlu memusingkan jamnya satu jam ke belakang bagi tiap-tiap zon masa (15°) yang dilaluinya. Jadi jika seseorang itu mengelilingi dunia dari London (zon UTC) ke timur, maka dia harus mencepatkan jamnya selama satu jam bagi setiap zon masa yang dilaluinya itu. Oleh itu dia akan “kehilangan” 12 jam apabila dia melalui Garisan Tarikh Antarabangsa, dan 24 jam apabila dia sampai kembali di London. Namun apabila dia melintasi Garisan Tarikh Antarabangsa (dari timur ke barat), dia harus menambah 24 jam (sehari). Ini adalah supaya kiraan masa pengembara tersebut konsisten dengan kiraan masa di seluruh dunia. Sebaliknya jika dia melintasi Garisan Tarikh Antarabangsa dari barat ke timur, dia perlu menolak 24 jam pada jamnya.

Garisan meridian yang ke-180 dipilih sebagai Garisan Tarikh Antarabangsa kerana lautan Pasifik merangkumi sebahagian besar longitud ini. Jadi tidak banyak orang terganggu dengan pertukaran masa di kawasan ini. Garisan Tarikh Antarabangsa tidaklah lurus, malahan bengkok pada tempat-tempat tertentu supaya pulau-pulau yang dilaluinya, contohnya Kiribati, tidak terbahagi dua. Tempat-tempat di mana garisan ini bengkok bergantung kepada kerajaan negara yang dilalui garisan ini.
Sejarah pindaan

Kepulauan Samoa dan Tokelau

Kepulauan Samoa—hari ini terbahagi kepada Samoa dan Samoa Amerika—terletak di barat garisan tarikh sehingga 1892, apabila Raja Malietoa Laupepa dipujuk pedagang Amerika untuk mengguna pakai tarikh Amerika, menjadi tiga jam di belakang California, menggantikan waktu Asia, empat jam di hadapan Jepun. Perubahan ini dibuat dengan mengulang hari Ahad , Hari Kemerdekaan Amerika Syarikat.

Pada 2011, lebih 119 tahun selepas pindaan itu, Samoa kembali ke barat garisan tarikh dengan melangkau Jumaat . Ini menukar zon waktunya dari UTC-11 kepada UTC+13 (dan dari UTC-10 kepada UTC+14 sewaktu musim panas). Perubahan ini dibuat kerana Australia dan New Zealand semakin menjadi rakan dagang terbesar dan tempat tinggal masyarat besar ekspatriat. Waktu 21 jam di belakang menyukarkan perdagangan kerana hujung minggu pada hari berbeza bermakna hanya ada empat hari bekerja yang dikongsi.

Samoa Amerika bagaimanapun kekal di timur garisan tarikh, sejajar dengan tarikh Amerika. Garisan Tarikh Antarabangsa kini memotong antara Samoa dan Samoa Amerika.

Tokelau, sebuah wilayah New Zealand di utara Samoa yang sebelum ini menggunakan UTC−10, juga melintasi garisan tarikh pada masa yang sama atas alasan yang sana dan kini menggunakan UTC+14.
Rujukan

Kategori:Garisan longitud
Kategori:Lautan Pasifik
Kategori:Zon waktu
Sistem pengendalian

Contoh sistem pengendalian

* Unix - Solaris, AIX, HP-UX, SCO
* macOS
* DOS
* Windows
* Linux - Debian, Ubuntu, Redhat, Fedora, Arch, Slackware, Gentoo, Suse
* BeOS
* OS/2
Pengelasan dan istilah

Sistem pengendalian, secara konsep, boleh dipecahkan kepada 3 komponen utama:
* Antara muka pengguna
* Sistem utiliti tahap rendah (low-level system utilities)
* Inti/kernel
Antara muka pengguna

Terdapat dua bentuk antara muka pengguna, iaitu antara muka grafik (GUI) dan antara muka baris perintah (CLI). Antara muka pengguna juga dikenali sebagai cangkerang komputer.
Inti

Inti ialah nadi sistem pengendalian yang berhubung terus kepada perkakasan komputer.

Berikut adalah rajah ringkas perhubungan komponen-komponen di atas:


Perkakasan Inti Cangkerang Gunaan


Ideologi di sebalik inti termasuk inti monolitik, mikrokernel, dan eksokernel. Sistem komersil seperti UNIX, Windows, dan Linux mengguna sistem inti yang monolitik. Sistem yang lebih moden seperti QNX, BeOS, dan Windows NT menggunakan sistem mikrokernel. Komputer Terbenam mengguna sistem eksokernel.
Lihat juga

* Komputer
* Sejarah perkembangan komputer
Rujukan
Pautan Luar

* Sistem bantuan pemilihan ke Institut Pendidikan Tinggi Awam (IPTA)


Kategori:Sistem pengendalian
U Television

thumb|right|Logo sebagai MiTV

U Television Sdn. Bhd. (dahulunya dikenali sebagai U Telecom Media Holdings dan MiTV Corporation) ialah pengendali televisyen berbayar ketiga di Malaysia. Ia dilancarkan pada 5 September 2005 setelah memperoleh semua kelulusan yang diperlukan dari lembaga penapisan kandungan siarannya. Syarikat itu pada mulanya menawarkan 40 saluran dari pembekal kandungan di seluruh dunia.

Pada 31 Oktober 2006, syarikat itu mengumumkan penyusunan semula yang termasuk penggantungan semua aktiviti pemasaran dan langganan baru. Di samping itu, kira-kira 66% daripada tenaga kerja syarikat telah diberhentikan.
Saluran yang Ditawarkan

Berikut merupakan saluran-saluran yang terdapat di MiTV mengikut pakej yang ditawarkan. Semua saluran telah dikemaskini pada September 2006.
Pakej Citra
Bekas saluran

*Dunia Hiburan TV
Pakej International
Bekas saluran

*KBS World
Pakej Orient
Bekas saluran

*Shining Star Channel
*SETI
*TVS
*SETV
*TVCi
Pakej Spices
Bekas saluran

*Raj TV
*Raj Digital Plus
*Bollywood One
*Zoom
*Maa TV
*Kairali
Variety
Lihat juga

*Senarai stesen televisyen Malaysia
*Mega TV
*Astro
*Fine TV
Rujukan
Pautan luar

* U Mobile website

Kategori:Berjaya Corporation Berhad
Kategori:Stesen televisyen di Malaysia
Kategori:Penubuhan 2005 di Malaysia
Kategori:Pembubaran 2006 di Malaysia
Perang Falkland

|}

Perang Falkland (Bahasa Inggeris: Falklands War) ataupun Perang Malvinas (Bahasa Sepanyol: Guerra de las Malvinas), merupakan peperangan antara Argentina dan United Kingdom merebut Kepulauan Falkland, juga dikenali dalam bahasa Sepanyol sebagai Islas Malvinas, antara Mac dan Jun 1982. Kepulauan Falklands terdiri daripada dua pulau besar dan banyak pulau kecil di Lautan Atlantik Selatan timur Argentina, yang hak miliknya telah lama menjadi pertikaian.

Argentina berada di tengah-tengah krisis ekonomi yang teruk dan penentangan umum terhadap junta kerajaan tentera yang menguasai Argentina pada tempoh sebelum perang. Kerajaan junta, yang diketuai oleh Presiden Jeneral Leopoldo Galtieri, kian terdesak untuk mengekalkan kuasanya. Lalu beliau memutuskan untuk memainkan sentimen kebangsaan yang lama terpendam dengan melancarkan perang terhadap tentera British di Kepulauan Falklands. Beliau menyangkakan kepulauan ini boleh ditawan dengan cepat dan mudah.

Ketegangan mengenai Kepulauan Falklands meningkat pada 19 Mac apabila 50 orang Argentina mendarat di Georgia Selatan dan mengibarkan Bendera Argentina mereka, tindakan yang dilihat sebagai serangan pertama dalam peperangan. Pada 2 April, Galtieri memerintah penjajahan Kepulauan Falkland, memulakan Peperangan Falklands.

Walaupun pada mulanya dikejutkan oleh serangan Argentina di pulau Selatan Atlantik, Britain melancarkan task force tentera laut untuk menangani tentera laut dan tentera udara Argentina, dan menghantar Royal Marines di lapangan. Selepas pertempuran sengit, pihak British akhirnya berjaya dan kepulauan itu kekal di bawah kuasa British, walaupun sehingga 2005, Argentina masih tidak melepaskan tuntutannya ke atas Kepulauan Falklands. Kesan politik peperangan tersebut amat dirasai di kededua buah negara. Kekalahan Argentina merupakan satu tamparan yang hebat kepada kerajaan tentera di Argentina, yang mengakibatkan kejatuhannya. Sementara gelombang perasaan patriotik melanda United Kingdom, memperkukuhkan kerajaan British Perdana Menteri Margaret Thatcher. Peperangan itu juga merupakan tema utama dalam kebudayaan kededua buah negara, dan telah menjadi tajuk beberapa buku, wayang dan lagu, walaupun akibat jumlah mangsa yang rendah, ingatan peperangan tersebut mulai pudar dari ingatan kedua-dua buah negara.
Lihat juga

*

Kategori:1982
Kategori:Perang melibatkan Argentina
Kategori:Perang melibatkan United Kingdom
Kategori:Peperangan
Solat berjemaah

thumb|Solat berjamaah di Kaohsiung, [[Taiwan.]]

Solat berjemaah bermaksud solat yang dilakukan lebih daripada seorang, atau secara beramai-ramai dalam satu barisan ( terbitan bentuk ism kata kerja ṣaffa "menyusun; mengaturkan; berbaris"), diketuai seorang imam. Ini berdasarkan Sabda Nabi SAW:
: "Solat berjemaah itu lebih afdhal (baik) daripada solat bersendirian dengan 27 kali darjat" (HR Bukhari dan Muslim)

Solat berjemaah terdiri daripada seorang imam dan sekurang-kurangnya seorang makmum. Solat secara berjemaah sangat dituntut dalam Islam. Bagi Mazhab Syafie hukumnya ialah fardu kifayah, manakala sesetengah pendapat mengatakan solat berjemaah hukumnya sunat muaakad atau sunat yang sangat dituntut dalam Islam. Mereka yang terlewat mengikuti solat berjamaah, dikenali sebagai masbuq.

Antara solat yang biasa ditunaikan secara berjemaah ialah solat fardu lima waktu, solat sunat hari raya, solat Sunat Istisqak, solat Sunat Tarawih dan solat Sunat Witir. Tetapi bagi Solat Jumaat, ia wajib dikerjakan secara berjemaah.

Syarat-syarat sah solat berjemaah:
# Berniat mengikut/menjadi imam.
# Mengetahui segala apa yang dikerjakan oleh imam.
# Tiada dinding yang menghalangi antara imam dan makmum, kecuali bagi makmum perempuan di masjid hendaklah dibataskan dengan penghadang yang sesuai seperti kain.
# Tidak mendahului imam dalam takbir dan tidak pula melambatkannya.
# Tidak mendahului imam dalam rukun-rukun sembahyang.
# Kedudukan imam ialah di hadapan makmum, sekurang-kurangnya di takat tumit. Makmum tidak boleh berada di hadapan atau sebaris dengan imam.
# Solat makmum harus sama dengan solat imam, misalnya sama-sama solat Zuhur, Jumaat, qasar, jamak dan sebagainya.
# Makmum lelaki tidak mengikut imam perempuan.

Semasa berniat, seseorang itu perlu menambah perkataan makmuman (makmum lelaki), makmumatan (makmum perempuan), imaman (imam lelaki) atau imamatan (imam perempuan) selepas menyebut solat yang ingin dilakukan.

Antara syarat untuk menjadi imam:
* Bacaannya lebih baik daripada bacaan makmum.
* Seseorang itu bukan sedang mengikut atau menjadi makmum kepada imam lain.
* Imam itu sudah mumaiyiz.
Rujukan

Kategori:Solat
Sembahyang

thumb|right|300px|Umat Hindu di pulau Lombok tengah sembahyang
Sembahyang () merupakan perbuatan keagamaan yang bermaksud mendekati diri dengan suatu dewa atau Tuhan.
Peristilahan

Istilah "sembahyang" melakurkan perkataan sembah (), "menyampaikan...memerikan dengan takzim [penuh hormat dan sopan]" dan yang () iaitu "dewa" atau "tuan" (god[s], lord)"; dalam konteks asalnya, hal ini dimaksudkan arwah leluhur dan roh-roh penjaga alam serta semangat (seperti Semangat Padi) yang pernah dipuja sebelum dikaitkan dengan dewa-dewa dalam kepercayaan Hindu.

Penyebaran Islam di Asia Tenggara melalui pengajaran oleh sesetengah ulama beraliran sufi melanjutkan pengungkapan ini kepada kegiatan yang turut diistilahkan sebagai "solat", istilah serapan bahasa Arab menerangka lebih tepat merujuk kepada kegiatan ibadat sebagaimana yang dilakukan Nabi Muhammad.
Rujukan

Kategori:Tingkah laku dan pengalaman keagamaan
Kategori:Kerohanian
Lembu susu

yang ketara dan kurang berotot daripada baka pedaging]]

Lembu susu merupakan lembu betina yang dibiakbakakan khusus untuk kebolehan menghasilkan susu dalam jumlah yang besar untuk pembuatan hasil tenusu. Lembu susu khususnya dari spesies Bos taurus.

Dahulu kala, tidak ketara bezanya antara lembu susu dengan lembu pedaging kerana kawanan yang sama sering digunakan untuk pemerolehan daging dan susu. Kini industri penternakan lembu lebih terkhusus dan kebanyakan lembu susu dibiakbakakan untuk menghasilkan jumlah susu yang tinggi.
Pautan luar

* http://agrolink.moa.my/jph/dvs/commodities/susu/dairycattle.html

Kategori:Penternakan susu
Kategori:Lembu
Jabatan Perangkaan Malaysia

Jabatan Perangkaan Malaysia (Tulisan Jawi: جابتن ڤراڠكأن مليسيا) merupakan sebuah Jabatan yang beroperasi di bawah Kementerian Ekonomi yang bertujuan menghasilkan statistik yang berintegriti dan reliable dalam bidang ekonomi, sosial, demografi dan alam sekitar yang digunakan terutamanya oleh Kerajaan sebagai input dalam pembentukan pelaksanaan, penilaian dan semakan semula dasar awam negara.
Latar belakang

Penubuhan

Jabatan Perangkaan Malaysia ditubuhkan pada tahun 1949 di bawah peruntukan Ordinan Statistik 1949 dan dikenali sebagai Biro Statistik. Perangkaan yang dihasilkan pada masa itu terhad hanya kepada data perdagangan luar negeri dan pertanian ladang.

Pada tahun 1965, Biro Statistik telah bertukar nama kepada Jabatan Perangkaan Malaysia dan beroperasi di bawah peruntukan Akta Perangkaan 1965 (Disemak 1989). Fungsi dan peranan Jabatan seterusnya telah berkembang di mana data/maklumat yang dikumpul semakin meluas merangkumi bidang ekonomi dan juga sosial.

Pada masa yang sama, pejabat perangkaan Sabah dan Sarawak telah menjadi cawangan kepada Jabatan Perangkaan dengan ibu pejabat di Kuala Lumpur. Jabatan Perangkaan Negeri di Semenanjung Malaysia telah ditubuhkan secara berperingkat-peringkat mulai tahun 1971 sehinggalah ke tahun 1982.

Jabatan Perangkaan Malaysia merupakan agensi utama kerajaan yang diamanah dan dipertanggungjawab untuk memungut, mentafsir serta menyebar perangkaan yang bertepatan masa dan terkini untuk memantau prestasi ekonomi dan juga pembangunan sosial negara.

Jabatan Perangkaan Malaysia yang beribu pejabat di Pusat Pentadbiran Kerajaan Persekutuan Putrajaya juga mempunyai pejabat di setiap negeri. Bagi memantapkan lagi kerja-kerja pengumpulan data oleh Jabatan Perangkaan Negeri, Pejabat-pejabat Operasi di beberapa buah negeri telah diwujudkan.

Dalam struktur organisasi kerajaan, Jabatan Perangkaan Malaysia diletak di bawah Kementerian Ekonomi Malaysia.
Pautan luar

* Laman rasmi Jabatan Perangkaan Malaysia


Kategori:Jabatan Perdana Menteri Malaysia
Kumpulan Industri-Kerajaan Bagi Teknologi Tinggi Malaysia

Kumpulan Industri-Kerajaan Bagi Teknologi Tinggi Malaysia (Bahasa Inggeris: Malaysian Industry-Government Group for High Technology) atau MIGHT juga pernah dikenali sebagai Unit Khas Teknologi Tinggi merupakan sebuah agensi di bawah Jabatan Perdana Menteri Malaysia. Ia merupakan organisasi yang bebas, berasaskan industri dan bukan keuntungan yang memacu kemajuan keupayaan dan keupayaan teknologi tinggi di Malaysia.

MIGHT ditubuhkan pada 22 Februari 1993 dan kemudiannya digabungkan sebagai syarikat yang terhad oleh jaminan pada 15 Oktober 1994. Ia diletakkan di bawah Jabatan Perdana Menteri untuk menyokong Penasihat Sains kepada Perdana Menteri dan memanfaatkan sinergi pelbagai disiplin dan antara menteri Dari kedua-dua industri dan Kerajaan. Ia adalah organisasi keahlian yang menarik sokongan intelektual, kewangan dan lain-lain dari ahli Lead dan biasa yang terlibat dalam pembangunan teknologi tinggi.

Ia berperanan penting dalam mendapatkan konsensus dan penyelarasan bagi kerjasama Industri-Kerajaan dalam teknologi tinggi.
Rujukan


Pautan luar

* Laman rasmi MIGHT

Kategori:Jabatan Perdana Menteri Malaysia
L-Innu Malti

L-Innu Malti adalah lagu kebangsaan negara Malta. Seni kata ini telah dikarang Dun Karm Psaila, seorang penyajak yang dianggap adisasterawan negara tersebut manakala muziknya digubah Robert Samut. Lagu tersebut dimainkan kali pertama pada 3 Februari 1923.

Ia diumumkan sebagai suatu lagu kebangsaan oleh pemerintah negara Malta pada tahun 1945, pernyataan tersebut dimatubkan dalam Perlembagaan Kemerdekaan 1964 (The 1964 Independence Constitution).
Sejarah penukilan

Seni kata lagu ini dikarang dalam bentuk doa kepada Tuhan. Robert Samut mengarang irama lagu ini seringkasnya agar memudahkan pelajar-pelajar sekolah menyanyikannya, atas cadangan abang iparnya yang juga Pengarah Pendidikan Rendah pada ketika itu.
Lirik

Versi bahasa Malta


Nukilan Dun Karm Psaila

Lil din l-art ħelwa, l-Omm li tatna isimha,
Ħares, Mulej, kif dejjem Int ħarist:
Ftakar li lilha bl-oħla dawl libbist.

Agħti, kbir Alla, id-dehen lil min jaħkimha,
Rodd il-ħniena lis-sid, saħħa 'l-ħaddiem:
Seddaq il-għaqda fil-Maltin u s-sliem.Terjemahan lirik

Tanah manis, Ibu pertiwi yang memberi kami namanya,
Peliharailah, Tuhan, sebagaimana yang Engkau telah selamanya peliharakan:
Ingatlah: kepadanya cahaya telah Engkau pakaikan.

Kurniakan, ya Tuhan, kebijaksanaan kepada yang memerintah,
Kembalikan belas kasihan kepada sang tuan, kesihatan kepada sang pekerja,
Benarkan ikatan [kesatuan] dan kedamaian dalam [kalangan] orang Malta.

Versi bahasa Inggeris

Lirik nukilan René Micallef

Guard, Lord, forever, as you've done erst and ceasing never,
This land whose name we received, our motherly-named Mother.
Her you have draped with a light whose grace exceeds all other.

On those who govern, sovereign God, bestow understanding,
Grant wellness to those who work, largesse to those employing,
Make firm, make just all our bonds, the peace we are enjoying.


Terjemahan lirik Micallef

Peliharalah, Ya Tuhan, sepertilah yang pernah dan selamanya dilakukan,
Tanah ini yang namanya diberi, Bunda kami,
Dia telah kamu limpahi dengan cahaya rahmat mengatasi segalanya.

Kepada yang memerintah, Ya Tuhan, Engkau kurniakanlah kefahaman,
Kurniakan kesihatan kepada yang bekerja, kurniakan kemurahan kepada yang menggaji,
Utuhkan dan adilkan segala hubungan kita, [dan] kedamaian yang kami nikmati.


Lirik nukilan May Butcher

O Little Island, Lord, as ever Thou hast guarded!
This Motherland so dear whose name we bear!
Keep her in mind, whom Thou hast made so fair!

May he who rules, for wisdom be regarded!
In master mercy, strength in man increase!
Confirm us all, in unity and peace!
Terjemahan lirik Butcher

Pulau ini, sepertimana yang Engkau peliharakan, Ya Tuhan,
Tanah air ini yang disayangi dan namanya kami junjung!
Peliharalah ia yang Engkau telah berkati!

Semoga yang memerintah diberikan kebijaksanaan!
Semoga yang mengetuai diberi belas kasihan, semoga yang jelata diberi kekuatan,
Utuhkanlah perpaduan dan kedamaian dalam kami semua!

Rujukan
Pautan luar

* Persembahan lagu ini oleh Orkestra Belia Malta

Kategori:Lagu kebangsaan
Zabur

Zabur () disamakan oleh sesetengah ulama dengan kitab Mazmur, yang menurut agama Islam adalah salah satu kitab suci yang diturunkan sebelum Al Qur'an (selain Taurat dan Injil).

Istilah zabur adalah sewarisan dengan istilah ibrani zimra, bermaksud "lagu, muzik." Ia bersama dengan zamir ("lagu") dan mizmor ("Kitab Mazmur"), merupakan terbitan zamar, bermaksud "nyanyi, nyanyikan pujian, buatkan muzik."
Pengenalan

Zabur merupakan koleksi sajak dan lagu kerohanian. Semua itu asalnya disalin untuk dinyanyikan, bukan sekadar dibaca. Menurut tradisi Islam, Zabur merupakan kitab yang digunakan di Istana Suci Sulaiman di Baitulmaqdis (iaitu, kuil Sulaiman). Lazimnya, digelar Zabur Daud. Tidak dikatakan yang Daud menulis semua yang ada di dalam Zabur, kerana sesetengah ulama Islam menyatakan beberapa nabi dan wali turut menyumbang kepada Zabur. Walau bagaimanapun, Zabur ditujukan kepada Daud berbanding yang lain. Beberapa yang terdapat dalam sumbangan kepada Zabur ialah Musa, Uzair, Sulaiman, Ethan, Haman, dan Asaph. Kebanyakan bab menyatakan siapa yang menulis di permulaannya. Zabur mengandungi 150 bab atau lagu yang dipecahkan kepada lima bahagian:

Bahagian pertama -- bab 1 hingga 41
Bahagian kedua -- bab 42 hingga 72
Bahagian ketiga -- bab 73 hingga 89
Bahagian keempat -- bab 90 hingga 106
Bahagian kelima -- bab 107 hingga 150
Zabur menurut hadis

Satu hadith dari sahih Bukhari, mengatakan:
Daripada Abu Hurairah r.a., Rasulullah bersabda,
:"Pembacaan Zabur dimudahkan bagi Daud. Dia sering mengarahkan agar binatang tunggangannya diletakkan pelana, dan mampu menghabiskan bacaan Zabur sebelum pelana siap diletakkan. Dan dia tidak akan makan tetapi hasil dari kerjanya sendiri."
Rujukan

Kategori:Teks Islam
Kategori:Mazmur
Kategori:Istilah Islam
tr:Zebur
Citroën

Citroën adalah sebuah syarikat pembuat kereta Perancis yang bermula operasi pada tahun 1919 oleh André Citroën. Kini, ia adalah sebahagian daripada PSA Peugeot Citroën. Ibu pejabatnya terletak di Paris.

250px|kiri|thumb|DS

Pada asalnya, Citroën adalah pembuat kereta secara besar-besaran dengan rekabentuk yang agak ringkas, tetapi pada 1934 Citroën memasarkan innovasi baru Traction Avant (kerete pandu hadapan) (1934-1956). Sehingga hujung 1980-an syarikat kereta ini mempunyai reputasi untuk merekabentuk kereta dengan cara unik. Model signifikan yang lain adalah seperti H Van (1947-1981, "HY"), 2CV (1948-1990, "Ugly Duckling"), DS (1955-1975) dan CX (1974-1989).
Sejarah

Sejarah Citroën bermula dengan penubuhnya iaitu André Citroën. Selepas bekerja dengan askar Perancis, beliau membuka perniagaan untuk membuat gear pada 1919, beliau mula menghasilkan kenderaan dengan kereta pertama iaitu Type A.



Kategori:Syarikat Perancis
Persetiaan Versailles

Persetiaan Versailles juga dikenali sebagai Triti Versailles merupakan satu daripada lima perjanjian yang ditandatangani semasa Persidangan Damai Paris yang bermula pada 18 Januari 1919. Perundingan ini diketuai oleh lima kuasa besar yang berjaya menewaskan Kuasa Paksi iaitu Amerika Syarikat, Britain, Perancis, Itali dan Jepun. Tokoh-tokoh yang utama yang terlibat di dalam perundingan ini termasuklah Georges Clemenceau (Perancis) David Lloyd George (Britain), Vittorio Orlando (Itali) dan Woodrow Wilson (Amerika Syarikat).

Hasilnya, lima perjanjian telah dimeterai dan ia diberi nama berdasarkan lima bandar suburbs di sekitar Paris iaitu Versailles, St Germain, Trianon, Neuilly dan Serves.
Syarat utama

thumb|300px|right|Woodrow Wilson dengan Pesuruhjaya-pesuruhjaya Amerika
Perjanjian Versailles merupakan perjanjian yang paling komprehensif yangmana sebahagian kuasa besar telah bersetuju untuk menghukum Jerman dan negara lain yang tewas dalam Perang Dunia I. Antara syarat dan terma yang utama ialah:
# Penyerahan kesemua tanah jajahan atau koloni Jerman sebagaimana yang dimandatkan oleh Liga Bangsa (League of Nations):
# Wilayah Alsace-Lorraine dipulangkan kepada Perancis;
# Penyerahan Eupen-Malmedy kepada Belgium, Memel kepada Lithuania, daerah Hultschin kepada Czechoslovakia,
# Poznania iaitu sebahagian Prusia Timur dan Upper Silesia diserah kepada Poland;
# Danzig dijadikan bandar yang bebas;
# Plebiscites (sejenis pungutan suara) diadakan di sebelah utara Schleswig untuk menyelesaikan isu sempadan Denmark-Jerman;
# Pendudukan dan status istimewa bagi wilayah Saar di bawah kawalan Perancis;
# Pendudukan Rhineland yang dijadikan kawasan bebas tentera selama lima belas tahun ;
# Jerman membayar hutang perang sebanyak £6,600 juta;
# Pengharaman terhadap penggabungan Jerman dan Austria;
# Menerima pengakuan kesalahan Jerman kerana menyebabkan Perang Dunia I;
# Provisi untuk perbicaraan bekas Kaiser dan pemimpin perang yang lain;
# Tentera Jerman terbatas kepada 100,000 orang tanpa tentera kerahan, kereta kebal, artileri berat, bekalan gas beracun, kapal terbang dan kapal udara;
# Tentera Laut Jerman hanya boleh memiliki kapal di bawah sesaran 10,000 tan untuk "kapal berperisai", dan tidak boleh memiliki kapal selam;

Perjanjian Versailles merupakan satu tamparan yang cukup hebat kepada rakyat Jerman yang bangga akan kegemilangan mereka yang lampau.
Rujukan

* Perjanjian Versailles

Perjanjian Versailles
Kategori:Republik Weimar
Kategori:Perang Dunia Pertama
Kategori:Liga Bangsa
Kategori:Sejarah Jerman